ටෝකියෝ ඔලිම්පික් උළෙලට ගොස් කිසිදු තරගයකට සහභාගී නොවී, කිසිදු පදක්කමක් ජයග්‍රහණය නොකර, ජනප්‍රිය වූ ක්‍රීඩිකාව වන්නේ, ක්‍රිස්ටිනා ටිමෙනොව්ස්කායා ය. ක්‍රිස්ටිනා, බෙරලූස් ක්‍රීඩිකාවකි. අද ක්‍රිස්ටිනාට පමණක් නොව ඇගේ සැමියාට ද පෝලන්තයේ දේශපාලන රැකවරණ හිමිවී තිබේ. ක්‍රිස්ටිනා දේශපාලනය සම්බන්ධ තැනැත්තියක නොවූවාය. කෙසේ නමුත්, සිදුවුණු අසාධාරණය හමුවේ, ඇගේ කතාව අවසන් වූයේ එය දේශපාලනීකරණයට ලක් වීමෙනි. 24 හැවිරිදි ක්‍රිස්ටිනා ටිමෙනොව්ස්කායා, 2017 සිට 2019 තෙක් යුරෝපා ක්‍රීඩා උළෙලවලදී සුවිශේෂී දක්ෂතා පෙන්වූ බෙලරූස් ක්‍රීඩිකාවකි. ඇය මෙවර ටෝකියෝ ඔලිම්පික් උළෙලට සහභාගී වූයේ මීටර් 200 කාන්තා ඉසව්වෙන් බෙලරූසයට රන් පදක්කම දිනා දීමේ අපේක්ෂාවෙනි. එහෙත්, අවසානයේ ඇයට සිදුවූයේ, කිසිදු තරගයකට සහභාගී නොවී, ජපානයේ ටෝකියෝ සිට, ඔස්ට්‍රියාවේ වියානා හරහා පෝලන්තයේ වෝර්සෝ නුවරට යෑමටය. ඒ, පෝලන්ත රජය, මානුෂීය හේතූ මත ඇයට රැකවරණය දීමටත් වීසා ලබා දීමත් කැමැත්ත පළ කළ බැවිනි.
ඇයට වීසා ලබා දීමට කැමැත්ත පළ කළේ කවුද?
පෝලන්ත රජය